На основу члана 63. став 2. Закона о планирању и изградњи ("Службени гласник РС" број 72/09, 81/09 - испр., 64/10 - одлука УС, 24/11, 121/12, 42/13-одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19-др.закон, 9/20, 52/21 и 62/23) и чл. 91. и 92. Правилника о садржини, начину и поступку израде докумената просторног и урбанистичког планирања ("Службени гласник РС" број 32/2019 и 47/25) **Градска управа за урбанизам и грађевинске послове Града Новог Сада** оглашава

**ЈАВНИ ПОЗИВ ЗА ПРЕЗЕНТАЦИЈУ**

**УРБАНИСТИЧКОГ ПРОЈЕКТА ЗА ПОТРЕБЕ ИЗГРАДЊЕ КОМПЛЕКСА ВИШЕПОРОДИЧНОГ СТАНОВАЊА У УЛИЦИ ЈЕРНЕЈА КОПИТАРА 50 У НОВОМ САДУ (ЛОКАЛИТЕТ НА ПАРЦЕЛАМА БР. 6956/3 И 6956/6 У КО НОВИ САД II)**

 Јавна презентација Урбанистичког пројектаза потребе изградње комплекса вишепородичног становања у Улици Јернеја Копитара 50 у Новом Саду (локалитет на парцелама бр. 6956/3 и 6956/6 у КО Нови Сад II) (наручилац израде BOREXPORT ул. Васе Стајића број 24, Нови Сад) који је израђен од стране Соње Видојевић пр, архитектонска делатност НСА ПЛУС НОВИ САД, Улица Јерменска 1, Нови Сад, одржаће се радним данима у периоду **од 26. септембра до 02. октобра 2025. године**, од 10,00 до 13,00 часова, у згради Градске управe за урбанизам и грађевинске послове, Школска број 3, Нови Сад, у канцеларији број 32 на II спрату као и на интернет адреси: www.novisad.rs/gradska-uprava-za-urbanizam-i-gradjevinske-poslove-0

Позивају се сва заинтересована правна и физичка лица да изврше увид у Урбанистички пројекат, као и да у току трајања јавне презентације доставе своје примедбе и сугестије у писаном облику Градској управи за урбанизам и грађевинске послове или путем електронске поште на адресу: planiranje@uprava.novisad.rs.

За давање обавештења о јавнoj презентацији неопходно је обратити се Нади Милић, овлашћеном лицу од стране Градске управе за урбанизам и грађевинске послове.

Комисија за планове Скупшине Града Новог Сада ће размотрити пристигле примедбе у току јавне презентације и извршити проверу усклађености урбанистичког пројекта са планском документацијом.